**Aminokyseliny s rozvetveným reťazcom**, často označované skratkou **BCAA** (z anglického *branched-chain amino acids*), sú aminokyseliny, ktoré obsahujú rozvetvený alifatický bočný reťazec. Obsahujú teda atóm uhlíka, ktorý je viazaný na tri alebo viac atómov uhlíka. Bežne sa touto skratkou ozančujú tri proteínogénne aminokyseliny: leucín, izoleucín a valín. Medzi neproteínogénne aminokysliny s rozvetveným reťazcom patrí napríklad 2-aminoizobutyrát.

Proteínogénne aminokyseliny s rozvetveným reťazcom (leucín, izoleucín a valín) sú pre ľudí esenciálnymi aminokyselinami. Sú zodpovedné za 35 % esenciálnych aminokyselín v svalových bielkovinách a 40 % hotových aminokyselín vyžadovaných cicavcami. Syntéza BCAA prebieha vo všetkých častiach rastlín, a to v plastidoch buniek, čo je dané prítomnosťou mRNA, ktoré kódujú enzýmy ich metabolických dráh.

Aminokyseliny s rozvetveným reťazcom majú niekoľko metabolických a fyziologických úloh. Metabolicky podporujú syntézu bielkovín a takisto podporujú signálne dráhy, metabolizmus a premeny glukózy. Oxidácia BCAA môže viesť k oxidácii mastných kyselín a mať úlohu vo vzniku obezity. Fyziologicky majú BCAA úlohu v imunitnom systéme a fungovaní mozgu. BCAA sa rozkladajú pôsobením dehydrogenáz a dekarboxyláz, ktoré sú exprimované v bunkách imunitného systému, a sú vyžadované na rast a množenie lymfocytov a takisto na aktivitu cytotoxických T lymfocytov. Okrem toho využívajú BCAA ten istý transportný proteín, ako aromatické aminokyseliny (fenylalanín, tyrozín a tryptofán). Keď sa dostanú do mozgu, BCAA sa môžu účastniť syntézy bielkovín, neurotransmiterov a tvorby energie.

* LeucínLeucín
* IzoleucínIzoleucín
* ValínValín

Referencie
----------

1. ↑   *A Primer on Branched Chain Amino Acids* [online]. Huntington College of Health Sciences. Dostupné online. Archivované 2017-08-28 z originálu.
2. ↑   *Najlepšie BCAA - aké aminokyseliny s rozvetveným reťazcom použiť?* [online]. allnutrition.sk, [cit. 2023-04-16]. Dostupné online.
3. ↑   Exercise encourages BCAA catabolism: effects of BCAA supplementation on skeletal muscle during exercise. *The Journal of Nutrition*, June 2004, s. 1583S–1587S. DOI: 10.1093/jn/134.6.1583S. PMID 15173434.
4. ↑   Biosynthesis of Branched Chain Amino Acids: From Test Tube to Field. *The Plant Cell*, July 1995, s. 935–944. DOI: 10.1105/tpc.7.7.935. PMID 12242394.
5. 1 2 3   Metabolic and Physiological Roles of Branched-Chain Amino Acids. *Advances in Molecular Biology*, 2014, s. 1–6. DOI: 10.1155/2014/364976.
6. ↑   The PI3K/Akt and mTOR/P70S6K signaling pathways in human uveal melanoma cells: interaction with B-Raf/ERK. *Investigative Ophthalmology & Visual Science*, January 2010, s. 421–9. DOI: 10.1167/iovs.09-3974. PMID 19661225.

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Branched-chain amino acid na anglickej Wikipédii.*

| * z
* d
* u
Proteínogénne aminokyseliny |
| --- |
| 
* alanín
* arginín
* asparagín
* cysteín
* fenylalanín
* glutamín
* glycín
* histidín
* izoleucín
* kyselina asparágová
* kyselina glutámová
* leucín
* lyzín
* metionín
* prolín
* serín
* treonín
* tryptofán
* tyrozín
* valín

 |
| 
* esenciálne aminokyseliny
* pyrolyzín
* selenocysteín
* bielkovina
* peptid
* genetický kód

 |